title: Komission täytäntöönpanoasetus (EU) 2019/1706, annettu 10 päivänä lokakuuta 2019, lopullisen polkumyyntitullin käyttöön ottamisesta Kiinan kansantasavallasta peräisin olevan erikoislujan polyesterilangan tuonnissa Euroopan parlamentin ja neuvoston asetuksen (EU) 2016/1036 11 artiklan 2 kohdan mukaisen toimenpiteiden voimassaolon päättymistä koskevan tarkastelun jälkeen annetun täytäntöönpanoasetuksen (EU) 2017/325 muuttamisesta

text:
                  11.10.2019

                  FI

                  Euroopan unionin virallinen lehti

                  L 260/42

         KOMISSION TÄYTÄNTÖÖNPANOASETUS (EU) 2019/1706,
         annettu 10 päivänä lokakuuta 2019,
         lopullisen polkumyyntitullin käyttöön ottamisesta Kiinan kansantasavallasta peräisin olevan erikoislujan polyesterilangan tuonnissa Euroopan parlamentin ja neuvoston asetuksen (EU) 2016/1036 11 artiklan 2 kohdan mukaisen toimenpiteiden voimassaolon päättymistä koskevan tarkastelun jälkeen annetun täytäntöönpanoasetuksen (EU) 2017/325 muuttamisesta
         EUROOPAN KOMISSIO, joka
         ottaa huomioon Euroopan unionin toiminnasta tehdyn sopimuksen,
         ottaa huomioon polkumyynnillä muista kuin Euroopan unionin jäsenvaltioista tapahtuvalta tuonnilta suojautumisesta 8 päivänä kesäkuuta 2016 annetun Euroopan parlamentin ja neuvoston asetuksen (EU) 2016/1036 (1), jäljempänä ’perusasetus’,
         ottaa huomioon lopullisen polkumyyntitullin käyttöön ottamisesta Kiinan kansantasavallasta peräisin olevan erikoislujan polyesterilangan tuonnissa Euroopan parlamentin ja neuvoston asetuksen (EU) 2016/1036 11 artiklan 2 kohdan mukaisen toimenpiteiden voimassaolon päättymistä koskevan tarkastelun jälkeen 24 päivänä helmikuuta 2017 annetun komission täytäntöönpanoasetuksen (EU) 2017/325 (2), sellaisena kuin se on muutettuna 18 päivänä joulukuuta 2017 annetulla komission täytäntöönpanoasetuksella (EU) 2017/2368 (3), ja erityisesti sen 1 artiklan 5 kohdan,
         sekä katsoo seuraavaa:
         A.   VOIMASSA OLEVAT TOIMENPITEET

                     (1)

                     Neuvosto otti 29 päivänä marraskuuta 2010 annetulla asetuksella (EU) N:o 1105/2010 (4) käyttöön lopullisen polkumyyntitullin Kiinan kansantasavallasta peräisin olevan erikoislujan polyesterilangan, jäljempänä ’tarkasteltavana oleva tuote’, tuonnissa.

                     (2)

                     Alkuperäisessä tutkimuksessa Kiinan kansantasavallan, jäljempänä ’Kiina’, vientiä harjoittavien tuottajien tutkimiseen sovellettiin otantaa perusasetuksen 17 artiklan mukaisesti.

                     (3)

                     Neuvosto määritti otokseen valituille kiinalaisille vientiä harjoittaville tuottajille tarkasteltavana olevan tuotteen tuontia koskevat yksilölliset polkumyyntitullit, jotka vaihtelivat 5,1 prosentista 9,8 prosenttiin. Yhteistyöhön osallistuneiden otokseen kuulumattomien vientiä harjoittavien tuottajien osalta otettiin käyttöön 5,3 prosentin suuruinen tulli. Lisäksi otettiin käyttöön 9,8 prosentin suuruinen koko maata koskeva tulli, jota sovelletaan kaikkien muiden kiinalaisten yritysten harjoittamaan erikoislujan polyesterilangan tuontiin.

                     (4)

                     Sen jälkeen kun perusasetuksen 11 artiklan 2 kohdan nojalla oli tehty toimenpiteiden voimassaolon päättymistä koskeva tarkastelu, alkuperäisten toimenpiteiden voimassaoloa jatkettiin viidellä vuodella täytäntöönpanoasetuksella (EU) 2017/3252, jäljempänä ’toimenpiteiden voimassaolon päättymistä koskevasta tarkastelusta annettu asetus’.

                     (5)

                     Täytäntöönpanoasetuksella (EU) 2017/2368 muutettiin toimenpiteiden voimassaolon päättymistä koskevasta tarkastelusta annettua asetusta siten, että siihen sisällytettiin 1 artiklan 5 kohta, jonka nojalla vientiä harjoittavat tuottajat voivat pyytää uuden vientiä harjoittavan tuottajan kohtelua.

                     (6)

                     Täytäntöönpanoasetuksen (EU) 2017/325 1 artiklan 5 kohdassa, sellaisena kuin se on muutettuna täytäntöönpanoasetuksella (EU) 2017/2368, säädetään, että jos jokin Kiinasta peräisin oleva osapuoli toimittaa komissiolle riittävät todisteet siitä, että

                                 a)

                                 se ei vienyt tarkasteltavana olevaa tuotetta unioniin alkuperäisen tutkimusajanjakson aikana (1 päivän heinäkuuta 2008 ja 30 päivän kesäkuuta 2009 välisenä ajanjaksona),

                                 b)

                                 se ei ole etuyhteydessä yhteenkään viejään tai tuottajaan, johon sovelletaan kyseisellä asetuksella käyttöön otettuja toimenpiteitä, ja

                                 c)

                                 se joko tosiasiallisesti vei tarkasteltavana olevaa tuotetta unioniin alkuperäisen tutkimusajanjakson jälkeen tai sillä on peruuttamaton sopimusvelvoite suuren tuotemäärän viemiseksi unioniin alkuperäisen tutkimusajanjakson jälkeen,

                           täytäntöönpanoasetuksen (EU) 2017/325 liitettä voidaan muuttaa siten, että kyseiselle osapuolelle asetetaan sama painotettu keskimääräinen 5,3 prosentin tulli kuin se, jota sovelletaan yhteistyöhön osallistuneisiin otoksen ulkopuolisiin tuottajiin.

               B.   UUDEN VIENTIÄ HARJOITTAVAN TUOTTAJAN KOHTELUA KOSKEVAT PYYNNÖT

                     (7)

                     Yritys Wuxi Solead Technology Development Co., Ltd, ilmoittautui täytäntöönpanoasetuksen (EU) 2017/325 julkaisemisen jälkeen ja pyysi komissiolta uuden vientiä harjoittavan tuottajan kohtelua, jolloin siihen sovellettaisiin samaa 5,3 prosentin tullia kuin se, jota sovelletaan yhteistyöhön osallistuneisiin otoksen ulkopuolisiin kiinalaisiin tuottajiin.

                     (8)

                     Sen selvittämiseksi, täyttikö pyynnön esittäjä johdanto-osan 6 kappaleessa esitetyt edellytykset, jotka koskevat uuden vientiä harjoittavan tuottajan kohtelun myöntämistä, komissio lähetti pyynnön esittäjälle kyselylomakkeen, jossa pyydettiin näyttöä näiden edellytysten täyttymisestä. Kyselyvastauksen alustavan analysoinnin jälkeen komissio lähetti kirjeen, jossa se pyysi lisätietoja. Pyynnön esittäjä vastasi kirjeeseen.

                     (9)

                     Komissio tarkisti kaikki tiedot, joita se piti tarpeellisina sen määrittämiseksi, täyttääkö pyynnön esittäjä asiaankuuluvat edellytykset. Komissio ilmoitti myös unionin tuotannonalalle tästä uuden vientiä harjoittavan tuottajan kohtelua koskevasta pyynnöstä.

                     (10)

                     Unionin tuotannonala ei esittänyt pyyntöä koskevia huomautuksia.

               C.   PYYNNÖN TARKASTELU

                     (11)

                     Edellytyksen a arvioimiseksi komissio tutki hakijan liiketoimintaluvan, yhtiöjärjestyksen ja tarkastetut tilinpäätösasiakirjat ja totesi, että pyynnön esittäjä oli perustettu 11. helmikuuta 2015. Näin ollen komissio totesi käytettävissä olevien tietojen perusteella, että pyynnön esittäjä ei vienyt tarkasteltavana olevaa tuotetta alkuperäisellä tutkimusajanjaksolla (1 päivän heinäkuuta 2008 ja 30 päivän kesäkuuta 2009 välisenä aikana). Pyynnön esittäjä täyttää siten johdanto-osan 6 kappaleessa esitetyn edellytyksen a.

                     (12)

                     Arvioidakseen sitä koskevan edellytyksen, ettei pyynnön esittäjä ole etuyhteydessä yhteenkään viejään tai tuottajaan, johon sovelletaan alkuperäisellä asetuksella käyttöön otettuja polkumyynnin vastaisia toimenpiteitä (edellytys b), komissio tutki sen osakkeenomistajien ja siihen etuyhteydessä olevan vientiyhtiön suhteet. Käytettävissään olevien tietojen perusteella komissio totesi, ettei pyynnön esittäjä ole etuyhteydessä yhteenkään sellaiseen viejään tai tuottajaan, johon sovelletaan kyseessä olevia polkumyyntitoimenpiteitä. Näin ollen pyynnön esittäjä täyttää johdanto-osan 6 kappaleessa esitetyn edellytyksen b.

                     (13)

                     Siltä osin kuin on kyse edellytyksestä c eli siitä, että pyynnön esittäjä joko tosiasiallisesti vei tarkasteltavana olevaa tuotetta unioniin tai sillä on peruuttamaton sopimusvelvoite suuren tuotemäärän viemiseksi unioniin alkuperäisen tutkimusajanjakson jälkeen, pyynnön esittäjä toimitti näyttöä tarkasteltavana olevan tuotteen viennistä Kroatiaan alkuperäisen tutkimusajanjakson jälkeen. Myös Kroatian tulliviranomaiset ilmoittivat tästä liiketapahtumasta perusasetuksen 14 artiklan 6 kohdan mukaisessa tietokannassa. Näin ollen yritys täyttää johdanto-osan 6 kappaleessa esitetyn edellytyksen c.

               D.   PÄÄTELMÄT

                     (14)

                     Komissio tuli siihen johtopäätökseen, että pyynnön esittäjä täyttää kaikki kolme edellytystä ja sitä voidaan pitää uutena vientiä harjoittavana tuottajana. Näin ollen sen nimi olisi lisättävä täytäntöönpanoasetuksen (EU) 2017/325 liitteessä olevaan yhteistyössä toimineiden mutta otoksen ulkopuolisten yritysten luetteloon.

                     (15)

                     Sen vuoksi komission täytäntöönpanoasetusta (EU) 2017/325 olisi muutettava.

               E.   ILMOITTAMINEN OSAPUOLILLE

                     (16)

                     Komissio ilmoitti näistä päätelmistä pyynnön esittäjälle ja unionin tuotannonalalle ja antoi niille mahdollisuuden esittää huomautuksia.

                     (17)

                     Osapuolille annettiin mahdollisuus esittää huomautuksia. [Huomautuksia ei esitetty.]

                     (18)

                     Tämä asetus on asetuksen (EU) 2016/1036 15 artiklan 1 kohdalla perustetun komitean lausunnon mukainen,

               ON HYVÄKSYNYT TÄMÄN ASETUKSEN:

            1 artikla
            Lisätään komission täytäntöönpanoasetuksen (EU) 2017/325 liitteessä olevaan Kiinan kansantasavallan vientiä harjoittavien tuottajien luetteloon seuraava yritys:

                        Yrityksen nimi

                        Kaupunki

                        ”Wuxi Solead Technology Development Co., Ltd,

                        Xinjian Town”

            2 artikla
            Tämä asetus tulee voimaan seuraavana päivänä sen jälkeen, kun se on julkaistu Euroopan unionin virallisessa lehdessä.

            Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.
            Tehty Brysselissä 10 päivänä lokakuuta 2019.

                  Komission puolesta

                  Puheenjohtaja

               Jean-Claude JUNCKER

            (1)  EUVL L 176, 30.6.2016, s. 21.

            (2)  EUVL L 49, 25.2.2017, s. 6.

            (3)  EUVL L 337, 19.12.2017, s. 24.

            (4)  EUVL L 315, 1.12.2010, s. 1.


title: Komission täytäntöönpanoasetus (EU) 2019/1756 annettu 23 päivänä lokakuuta 2019, asetuksen (EY) N:o 136/2004 liitteen V muuttamisesta Ison-Britannian ja Pohjois-Irlannin yhdistyneen kuningaskunnan sisällyttämiseksi sellaisten kolmansien maiden luetteloon, joista heinä- ja olkilähetysten tuonti unioniin on sallittu (ETA:n kannalta merkityksellinen teksti)

text:
                  24.10.2019

                  FI

                  Euroopan unionin virallinen lehti

                  L 270/57

         KOMISSION TÄYTÄNTÖÖNPANOASETUS (EU) 2019/1756
         annettu 23 päivänä lokakuuta 2019,
         asetuksen (EY) N:o 136/2004 liitteen V muuttamisesta Ison-Britannian ja Pohjois-Irlannin yhdistyneen kuningaskunnan sisällyttämiseksi sellaisten kolmansien maiden luetteloon, joista heinä- ja olkilähetysten tuonti unioniin on sallittu
         (ETA:n kannalta merkityksellinen teksti)
         EUROOPAN KOMISSIO, joka
         ottaa huomioon Euroopan unionin toiminnasta tehdyn sopimuksen,
         ottaa huomioon kolmansista maista yhteisöön tuotavien tuotteiden eläinlääkinnällisten tarkastusten järjestämistä koskevista periaatteista 18 päivänä joulukuuta 1997 annetun neuvoston direktiivin 97/78/EY (1) ja erityisesti sen 19 artiklan 1 kohdan,
         sekä katsoo seuraavaa:

                     (1)

                     Yhdistynyt kuningaskunta ilmoitti 29 päivänä maaliskuuta 2017 aikomuksestaan erota unionista Euroopan unionista tehdyn sopimuksen, jäljempänä ’SEU’, 50 artiklan mukaisesti. Eurooppa-neuvosto antoi 11 päivänä huhtikuuta 2019 yhteisymmärryksessä Yhdistyneen kuningaskunnan kanssa tehdyn päätöksen (EU) 2019/584 (2) SEU 50 artiklan 3 kohdan mukaisen määräajan pidentämisestä. Päätöksen mukaisesti SEU 50 artiklan 3 kohdassa määrättyä määräaikaa pidennettiin edelleen 31 päivään lokakuuta 2019. Unionin lainsäädäntöä lakataan näin ollen soveltamasta Yhdistyneeseen kuningaskuntaan ja Yhdistyneessä kuningaskunnassa 1 päivästä marraskuuta 2019, jäljempänä ’eroamispäivä’.

                     (2)

                     Direktiivissä 97/78/EY säädetään kolmansista maista unioniin tuotavien tuotteiden eläinlääkinnällisten tarkastusten järjestämistä koskevista periaatteista. Kyseisen direktiivin 19 artiklan 1 kohdassa säädetään, että komissio laatii luettelon kasvituotteista, joille on suoritettava eläinlääkinnälliset tarkastukset rajalla, koska ne voivat levittää eläinten tartuntatauteja unioniin, ja vahvistaa luettelon kolmansista maista, joille voidaan antaa lupa viedä kyseisiä kasvituotteita unioniin.

                     (3)

                     Komission asetuksen (EY) N:o 136/2004 (3) liitteessä IV mainitaan näin ollen heinä ja olki kasviperäisinä tuotteina, joille tehdään rajalla eläinlääkinnälliset tarkastukset, ja kyseisen asetuksen liitteessä V mainitaan maat, joista jäsenvaltiot saavat tuoda heinää ja olkia.

                     (4)

                     Ison-Britannian ja Pohjois-Irlannin yhdistynyt kuningaskunta on toimittanut tarvittavat takeet siitä, että kyseinen maa täyttää asetuksessa (EY) N:o 136/2004 säädetyt edellytykset, jotka koskevat heinä- ja olkilähetysten tuontia unioniin, eroamispäivästä, sillä se noudattaa edelleen unionin lainsäädäntöä aluksi vähintään yhdeksän kuukautta kestävän ajanjakson ajan.

                     (5)

                     Kun siis otetaan huomioon nämä Ison-Britannian ja Pohjois-Irlannin yhdistyneen kuningaskunnan antamat erityistakeet ja jotta vältettäisiin tarpeettomat kaupan häiriöt eroamispäivän jälkeen, Ison-Britannian ja Pohjois-Irlannin yhdistynyt kuningaskunta olisi sisällytettävä asetuksen (EY) N:o 136/2004 liitteessä V olevaan niiden maiden luetteloon, joista heinä- ja olkilähetysten tuonti unioniin on sallittua.

                     (6)

                     Asetuksen (EY) N:o 136/2004 liitettä V olisi sen vuoksi muutettava.

                     (7)

                     Tätä asetusta olisi sovellettava 1 päivästä marraskuuta 2019, ellei unionin lainsäädäntöä sovelleta edelleen Ison-Britannian ja Pohjois-Irlannin yhdistyneeseen kuningaskuntaan ja yhdistyneessä kuningaskunnassa kyseisenä päivänä.

                     (8)

                     Tässä asetuksessa säädetyt toimenpiteet ovat pysyvän kasvi-, eläin-, elintarvike- ja rehukomitean lausunnon mukaiset,

               ON HYVÄKSYNYT TÄMÄN ASETUKSEN:

            1 artikla
            Muutetaan asetuksen (EY) N:o 136/2004 liite V tämän asetuksen liitteen mukaisesti.

            2 artikla
            Tämä asetus tulee voimaan sitä päivää seuraavana päivänä, jona se julkaistaan Euroopan unionin virallisessa lehdessä.
            Sitä sovelletaan 1 päivästä marraskuuta 2019.
            Tätä asetusta ei kuitenkaan sovelleta, mikäli unionin lainsäädäntöä sovelletaan edelleen Ison-Britannian ja Pohjois-Irlannin yhdistyneeseen kuningaskuntaan ja yhdistyneessä kuningaskunnassa kyseisenä päivänä.

            Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.
            Tehty Brysselissä 23 päivänä lokakuuta 2019.

                  Komission puolesta

                  Puheenjohtaja

               Jean-Claude JUNCKER

            (1)  EYVL L 24, 30.1.1998, s. 9.

            (2)  Eurooppa-neuvoston päätös (EU) 2019/584, tehty yhteisymmärryksessä Yhdistyneen kuningaskunnan kanssa, annettu 11 päivänä huhtikuuta 2019, SEU 50 artiklan 3 kohdan mukaisen määräajan pidentämisestä (EUVL L 101, 11.4.2019, s. 1).

            (3)  Komission asetus (EY) N:o 136/2004, annettu 22 päivänä tammikuuta 2004, kolmansista maista tuotavien tuotteiden eläinlääkinnällisistä tarkastusmenettelyistä yhteisön rajatarkastusasemilla (EUVL L 21, 28.1.2004, s. 11).

            LIITE
            Lisätään asetuksen (EY) N:o 136/2004 liitteen V Chileä koskevan kohdan jälkeen rivi seuraavasti:

                           ”GB

                           Ison-Britannian ja Pohjois-Irlannin yhdistynyt kuningaskunta”


title: Komission Täytäntöönpanoasetus (EU) 2019/1811, annettu 23 päivänä lokakuuta 2019, tiettyjen tavaroiden luokittelusta yhdistettyyn nimikkeistöön

text:
                  30.10.2019

                  FI

                  Euroopan unionin virallinen lehti

                  L 278/1

         KOMISSION TÄYTÄNTÖÖNPANOASETUS (EU) 2019/1811,
         annettu 23 päivänä lokakuuta 2019,
         tiettyjen tavaroiden luokittelusta yhdistettyyn nimikkeistöön
         EUROOPAN KOMISSIO, joka
         ottaa huomioon Euroopan unionin toiminnasta tehdyn sopimuksen,
         ottaa huomioon unionin tullikoodeksista 9 päivänä lokakuuta 2013 annetun Euroopan parlamentin ja neuvoston asetuksen (EU) N:o 952/2013 (1) ja erityisesti sen 57 artiklan 4 kohdan ja 58 artiklan 2 kohdan,
         sekä katsoo seuraavaa:

                     (1)

                     Neuvoston asetuksen (ETY) N:o 2658/87 (2) liitteenä olevan yhdistetyn nimikkeistön yhdenmukaisen soveltamisen varmistamiseksi on tarpeen antaa tämän asetuksen liitteessä esitetyn tavaran luokittelua koskevia säännöksiä.

                     (2)

                     Asetuksessa (ETY) N:o 2658/87 vahvistetaan yhdistetyn nimikkeistön yleiset tulkintasäännöt. Näitä sääntöjä sovelletaan myös kaikkiin muihin nimikkeistöihin, jotka perustuvat kokonaan tai osittain yhdistettyyn nimikkeistöön taikka joissa siihen mahdollisesti lisätään alajakoja ja jotka vahvistetaan unionin erityissäännöksillä tavaroiden kauppaa koskevien tariffimääräysten tai muiden toimenpiteiden soveltamiseksi.

                     (3)

                     Mainittujen yleisten tulkintasääntöjen mukaan on tämän asetuksen liitteen taulukossa olevassa sarakkeessa 1 esitetty tavara luokiteltava sarakkeen 2 CN-koodiin sarakkeesta 3 ilmenevin perustein.

                     (4)

                     On aiheellista säätää, että sitovien tariffitietojen haltija voi asetuksen (EU) N:o 952/2013 34 artiklan 9 kohdan mukaisesti vielä tietyn ajan käyttää sellaisia sitovia tariffitietoja, jotka on annettu tässä asetuksessa tarkoitetusta tavarasta mutta jotka eivät ole tämän asetuksen säännösten mukaisia. Mainitun ajan olisi oltava kolme kuukautta.

                     (5)

                     Tässä asetuksessa säädetyt toimenpiteet ovat tullikoodeksikomitean lausunnon mukaiset,

               ON HYVÄKSYNYT TÄMÄN ASETUKSEN:

            1 artikla
            Liitteenä olevan taulukon sarakkeessa 1 esitetty tavara luokitellaan yhdistetyssä nimikkeistössä mainitun taulukon sarakkeen 2 CN-koodiin.

            2 artikla
            Sitovia tariffitietoja, jotka eivät ole tämän asetuksen säännösten mukaisia, voidaan käyttää asetuksen (EU) N:o 952/2013 34 artiklan 9 kohdan mukaisesti vielä kolmen kuukauden ajan tämän asetuksen voimaantulosta.

            3 artikla
            Tämä asetus tulee voimaan kahdentenakymmenentenä päivänä sen jälkeen, kun se on julkaistu Euroopan unionin virallisessa lehdessä.

            Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.
            Tehty Brysselissä 23 päivänä lokakuuta 2019.

                  Komission puolesta,

                  puheenjohtajan nimissä

               Stephen QUEST

                  Pääjohtaja

                  Verotuksen ja tulliliiton pääosasto

            (1)  EUVL L 269, 10.10.2013, s. 1.

            (2)  Neuvoston asetus (ETY) N:o 2658/87, annettu 23 päivänä heinäkuuta 1987, tariffi- ja tilastonimikkeistöstä ja yhteisestä tullitariffista (EYVL L 256, 7.9.1987, s. 1).

               LIITE

                        Tavaran kuvaus

                        Luokittelu (CN-koodi)

                        Perusteet

                        (1)

                        (2)

                        (3)

                        Tavara on liikkuva, itsestään tasapainottuva, sähköllä toimiva laite, niin sanottu ”etäläsnäolorobotti”. Se koostuu seuraavista pääkomponenteista yhdessä kotelossa, ja siinä on kaksi pyörää yhdellä akselilla:

                                    —

                                    kiihtyvyysmittari ja gyroskooppi,

                                    —

                                    sähkömoottori,

                                    —

                                    Bluetooth-moduuli,

                                    —

                                    ladattava akku.

                              Tavarassa on virtaliitäntä akun lataamista varten, toimintatilan osoittava merkkivalo ja teleskooppinen pystysuuntainen tanko, jonka korkeus on moottorisäätöinen. Tangon yläpäässä on irrotettava pidike taulutietokonetta, jäljempänä ’tabletti’, varten. Pidike on varustettu USB-liitännällä tabletin lataamista varten.
                        Tavaraa voidaan kauko-ohjata ainoastaan yhteensopivalla laitteella (tabletilla jne.), jossa on langaton Bluetooth-viestintätoiminto.
                        Tavaraa käytetään tabletin kuljettamiseen ja nostamiseen tai laskemiseen, ja se on myös tabletin virtalähde.
                        Katso kuva (*).

                        8428 90 90

                        Luokittelu määräytyy yhdistetyn nimikkeistön 1 ja 6 yleisen tulkintasäännön, XVI jakson 3 huomautuksen sekä CN-koodien 8428, 8428 90  ja 8428 90 90  nimiketekstien mukaisesti.
                        Tavara ainoastaan liikuttaa tablettia ja antaa sille virtaa. Tavaran avulla tabletilla ei ole mahdollista suorittaa muita toimintoja kuin niitä, joihin se on suunniteltu. Sen vuoksi tavara ei myöskään sopeuta tablettia tiettyyn työhön, eikä se lisää sen käyttömahdollisuuksia tai mahdollista erityistehtävän suorittamista tabletin päätehtävän yhteydessä (ks. 16. kesäkuuta 2011 annettu tuomio asiassa Unomedical, C-152/10, EU:C:2011:402, 29 kohta, ja ks. myös harmonoidun järjestelmän selitykset, nimike 8473, toinen kappale).
                        Näin ollen tavaraa ei voida luokitella nimikkeen 8473 tarvikkeeksi, joka soveltuu käytettäväksi yksinomaan tai pääasiallisesti nimikkeiden 8470–8472 koneissa.
                        Luokittelu nimikkeeseen 8479 tai 8543 ei tule kyseeseen, koska tavara suorittaa useita 84 tai 85 ryhmän (XVI jakso) nimikkeissä tarkoitettujen koneiden toimintoja, kuten nosto- ja käsittelytoiminto (tabletin kuljetus ja nostaminen tai laskeminen), laitteen virransyöttö ja Bluetooth-protokollaa hyödyntävä viestintätoiminto.
                        Mainitussa XVI jaksossa olevan 3 huomautuksen mukaisesti tavara on luokiteltava pääasiallisen toiminnon suorittavaksi laitteeksi.
                        Tavara on tarkoitettu kuljettamaan ja nostamaan tai laskemaan tablettia, mikä on näin ollen sen XVI jakson 3 huomautuksessa tarkoitettu pääasiallinen toiminto. Muut toiminnot ovat oheistoimintoja.
                        Sen vuoksi tavara on luokiteltava CN-koodiin 8428 90 90  muuksi nosto-, käsittely-, lastaus- tai purkauskoneeksi.

               (*1)  (*) Kuva on ainoastaan ohjeellinen.


title: Komission täytäntöönpanoasetus (EU) 2019/1812, annettu 23 päivänä lokakuuta 2019, tiettyjen tavaroiden luokittelusta yhdistettyyn nimikkeistöön

text:
                  30.10.2019

                  FI

                  Euroopan unionin virallinen lehti

                  L 278/4

         KOMISSION TÄYTÄNTÖÖNPANOASETUS (EU) 2019/1812,
         annettu 23 päivänä lokakuuta 2019,
         tiettyjen tavaroiden luokittelusta yhdistettyyn nimikkeistöön
         EUROOPAN KOMISSIO, joka
         ottaa huomioon Euroopan unionin toiminnasta tehdyn sopimuksen,
         ottaa huomioon unionin tullikoodeksista 9 päivänä lokakuuta 2013 annetun Euroopan parlamentin ja neuvoston asetuksen (EU) N:o 952/2013 (1) ja erityisesti sen 57 artiklan 4 kohdan ja 58 artiklan 2 kohdan,
         sekä katsoo seuraavaa:

                     (1)

                     Neuvoston asetuksen (ETY) N:o 2658/87 (2) liitteenä olevan yhdistetyn nimikkeistön yhdenmukaisen soveltamisen varmistamiseksi on tarpeen antaa tämän asetuksen liitteessä esitetyn tavaran luokittelua koskevia säännöksiä.

                     (2)

                     Asetuksessa (ETY) N:o 2658/87 vahvistetaan yhdistetyn nimikkeistön yleiset tulkintasäännöt. Näitä sääntöjä sovelletaan myös kaikkiin muihin nimikkeistöihin, jotka perustuvat kokonaan tai osittain yhdistettyyn nimikkeistöön taikka joissa siihen mahdollisesti lisätään alajakoja ja jotka vahvistetaan unionin erityissäännöksillä tavaroiden kauppaa koskevien tariffimääräysten tai muiden toimenpiteiden soveltamiseksi.

                     (3)

                     Mainittujen yleisten tulkintasääntöjen mukaan on tämän asetuksen liitteen taulukossa olevassa sarakkeessa 1 esitetty tavara luokiteltava sarakkeen 2 CN-koodiin sarakkeesta 3 ilmenevin perustein.

                     (4)

                     On aiheellista säätää, että sitovien tariffitietojen haltija voi asetuksen (EU) N:o 952/2013 34 artiklan 9 kohdan mukaisesti vielä tietyn ajan käyttää sellaisia sitovia tariffitietoja, jotka on annettu tässä asetuksessa tarkoitetusta tavarasta mutta jotka eivät ole tämän asetuksen säännösten mukaisia. Mainitun ajan olisi oltava kolme kuukautta.

                     (5)

                     Tässä asetuksessa säädetyt toimenpiteet ovat tullikoodeksikomitean lausunnon mukaiset,

               ON HYVÄKSYNYT TÄMÄN ASETUKSEN:

            1 artikla
            Liitteenä olevan taulukon sarakkeessa 1 esitetty tavara luokitellaan yhdistetyssä nimikkeistössä mainitun taulukon sarakkeen 2 CN-koodiin.

            2 artikla
            Sitovia tariffitietoja, jotka eivät ole tämän asetuksen säännösten mukaisia, voidaan käyttää asetuksen (EU) N:o 952/2013 34 artiklan 9 kohdan mukaisesti vielä kolmen kuukauden ajan tämän asetuksen voimaantulosta.

            3 artikla
            Tämä asetus tulee voimaan kahdentenakymmenentenä päivänä sen jälkeen, kun se on julkaistu Euroopan unionin virallisessa lehdessä.

            Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.
            Tehty Brysselissä 23 päivänä lokakuuta 2019.

                  Komission puolesta,

                  puheenjohtajan nimissä

               Stephen QUEST

                  Pääjohtaja

                  Verotuksen ja tulliliiton pääosasto

            (1)  EUVL L 269, 10.10.2013, s. 1.

            (2)  Neuvoston asetus (ETY) N:o 2658/87, annettu 23 päivänä heinäkuuta 1987, tariffi- ja tilastonimikkeistöstä ja yhteisestä tullitariffista (EYVL L 256, 7.9.1987, s. 1).

            LIITE

                        Tavaran kuvaus

                        Luokittelu (CN-koodi)

                        Perusteet

                        (1)

                        (2)

                        (3)

                        Läpinäkyvästä borosilikaattilasista valmistettu uudelleen käytettävä vesipullo, joka on varustettu ruostumattomasta teräksestä valmistetulla kierrekorkilla. Korkin sisäpuolella on silikonista valmistettu O-rengas, jonka ansiosta pullo voidaan sulkea tiiviisti. Pullossa on korkkiin kiinnitetty kantolenkki ja irrotettava liukumista estävä silikonipanta, jotka lisäävät käyttömukavuutta.
                        Pullon korkeus on noin 220 mm ja läpimitta 60 mm. Kaulan läpimitta on noin 30 mm. Pullon vetoisuus on enintään 0,6 litraa.

                            (*1) Ks. kuvat

                        7013 99 00

                        Luokittelu määräytyy yhdistetyn nimikkeistön 1 ja 6 yleisen tulkintasäännön sekä CN-koodien 7013 ja 7013 99 00  nimiketekstien mukaan.
                        Luokittelu nimikkeen 7010 lasipulloksi tai muuksi lasiastiaksi, jollaista käytetään tavaroiden kuljetukseen tai pakkaamiseen, ei tule kyseeseen, koska tavaraa ei yleisesti käytetä kaupallisesti (ks. myös harmonoidun järjestelemän selitykset, nimikkeen 7010 ensimmäinen kappale ja nimikkeen 7013 viimeisen kappaleen b alakohta sekä harmonoidun järjestelmän luokittelusuositus 3924.90/2).
                        Sen vuoksi tavara on luokiteltava CN-koodiin 7013 99 00  muuksi lasiesineeksi, jollaista käytetään pöytä-, keittiö-, toaletti- tai toimistoesineenä, sisäkoristeluun tai sen kaltaiseen tarkoitukseen.

               (*1)  Kuvat ovat ainoastaan ohjeellisia.


title: Komission Täytäntöönpanoasetus (EU) 2019/1826, annettu 25 päivänä lokakuuta 2019, nimityksen kirjaamisesta suojattujen alkuperänimitysten ja suojattujen maantieteellisten merkintöjen rekisteriin (Kaimiškas Jovarų alus (SMM))

text:
                  31.10.2019

                  FI

                  Euroopan unionin virallinen lehti

                  L 279/22

         KOMISSION TÄYTÄNTÖÖNPANOASETUS (EU) 2019/1826,
         annettu 25 päivänä lokakuuta 2019,
         nimityksen kirjaamisesta suojattujen alkuperänimitysten ja suojattujen maantieteellisten merkintöjen rekisteriin (”Kaimiškas Jovarų alus” (SMM))
         EUROOPAN KOMISSIO, joka
         ottaa huomioon Euroopan unionin toiminnasta tehdyn sopimuksen,
         ottaa huomioon maataloustuotteiden ja elintarvikkeiden laatujärjestelmistä 21 päivänä marraskuuta 2012 annetun Euroopan parlamentin ja neuvoston asetuksen (EU) N:o 1151/2012 (1) ja erityisesti sen 52 artiklan 2 kohdan,
         sekä katsoo seuraavaa:

                     (1)

                     Liettuan tasavallan hakemus nimityksen ”Kaimiškas Jovarų alus” rekisteröimiseksi julkaistiin Euroopan unionin virallisessa lehdessä (2) asetuksen (EU) N:o 1151/2012 50 artiklan 2 kohdan a alakohdan mukaisesti.

                     (2)

                     Koska komissiolle ei ole toimitettu vastaväitteitä asetuksen (EU) N:o 1151/2012 51 artiklan mukaisesti, nimitys ”Kaimiškas Jovarų alus” olisi rekisteröitävä,

               ON HYVÄKSYNYT TÄMÄN ASETUKSEN:

            1 artikla
            Rekisteröidään nimitys ”Kaimiškas Jovarų alus” (SMM).
            Ensimmäisessä kohdassa tarkoitettu nimitys on komission täytäntöönpanoasetuksen (EU) N:o 668/2014 (3) liitteessä XI mainittuun luokkaan 2.1 ”Olut” kuuluva tuote.

            2 artikla
            Tämä asetus tulee voimaan kahdentenakymmenentenä päivänä sen jälkeen, kun se on julkaistu Euroopan unionin virallisessa lehdessä.

            Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.
            Tehty Brysselissä 25 päivänä lokakuuta 2019.

                  Komission puolesta,

                  puheenjohtajan nimissä

               Phil HOGAN

                  Komission jäsen

            (1)  EUVL L 343, 14.12.2012, s. 1.

            (2)  EUVL C 217, 28.6.2019, s. 5.

            (3)  Komission täytäntöönpanoasetus (EU) N:o 668/2014, annettu 13 päivänä kesäkuuta 2014, maataloustuotteiden ja elintarvikkeiden laatujärjestelmistä annetun Euroopan parlamentin ja neuvoston asetuksen (EU) N:o 1151/2012 soveltamissäännöistä (EUVL L 179, 19.6.2014, s. 36).


title: Komission Täytäntöönpanoasetus (EU) 2019/1853, annettu 5 päivänä marraskuuta 2019, tietyistä Euroopan yhteisön ja Irakin talous- ja rahoitussuhteita koskevista erityisrajoituksista annetun neuvoston asetuksen (EY) N:o 1210/2003 muuttamisesta

text:
                  6.11.2019

                  FI

                  Euroopan unionin virallinen lehti

                  L 285/7

         KOMISSION TÄYTÄNTÖÖNPANOASETUS (EU) 2019/1853,
         annettu 5 päivänä marraskuuta 2019,
         tietyistä Euroopan yhteisön ja Irakin talous- ja rahoitussuhteita koskevista erityisrajoituksista annetun neuvoston asetuksen (EY) N:o 1210/2003 muuttamisesta
         EUROOPAN KOMISSIO, joka
         ottaa huomioon Euroopan unionin toiminnasta tehdyn sopimuksen,
         ottaa huomioon tietyistä Euroopan yhteisön ja Irakin talous- ja rahoitussuhteita koskevista erityisrajoituksista ja asetuksen (EY) N:o 2465/1996 kumoamisesta 7 päivänä heinäkuuta 2003 annetun neuvoston asetuksen (EY) N:o 1210/2003 (1) ja erityisesti sen 11 artiklan b alakohdan,
         sekä katsoo seuraavaa:

                     (1)

                     Asetuksen (EY) N:o 1210/2003 liitteessä III luetellaan Irakin entisen hallituksen julkisyhteisöt, yhtiöt ja virastot sekä luonnolliset henkilöt, oikeushenkilöt, elimet ja yhteisöt, joille kuuluvat, Irakin ulkopuolella 22 päivänä toukokuuta 2003 olleet varat ja muut taloudelliset resurssit jäädytetään kyseisen asetuksen nojalla.

                     (2)

                     Yhdistyneiden kansakuntien turvallisuusneuvoston pakotekomitea päätti 30 päivänä lokakuuta 2019 poistaa kaksi kohtaa niiden henkilöiden ja yhteisöjen luettelosta, joiden varat ja muut taloudelliset resurssit olisi jäädytettävä.

                     (3)

                     Sen vuoksi asetuksen (EY) N:o 1210/2003 liitettä III olisi muutettava,

               ON HYVÄKSYNYT TÄMÄN ASETUKSEN:

            1 artikla
            Muutetaan asetuksen (EY) N:o 1210/2003 liite III tämän asetuksen liitteen mukaisesti.

            2 artikla
            Tämä asetus tulee voimaan seuraavana päivänä sen jälkeen, kun se on julkaistu Euroopan unionin virallisessa lehdessä.

            Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.
            Tehty Brysselissä 5 päivänä marraskuuta 2019.

                  Komission puolesta,

                  puheenjohtajan nimissä

                  Ulkopolitiikan välineiden hallinnon päällikkö

            (1)  EUVL L 169, 8.7.2003, s. 6.

            LIITE
            Poistetaan asetuksen (EY) N:o 1210/2003 liitteestä III seuraavat kohdat:

                           ”183)

                           STATE ORGANIZATION FOR IRRIGATION PROJECTS (alias GENERAL ESTABLISHMENT FOR IRRIGATION PROJECTS). Osoitteet: a) Northgate, Karanteena, P.O. Box 148, Bagdad, Irak; b) Al-Muadham, near Engineering College, P.O. Box 14186, Bagdad, Irak.

                           184)

                           STATE ORGANIZATION FOR LAND RECLAMATION (alias a) GENERAL ESTABLISHMENT FOR PLANTATION AND DEVELOPMENT OF THE RECLAIMED LANDS, b) GENERAL ESTABLISHMENT FOR EXECUTION OF LAND RECLAMATION CONTRACTS, c) GENERAL ESTABLISHMENT FOR LAND RECLAMATION OF CENTRAL AND NORTHERN AREAS, d) GENERAL ESTABLISHMENT FOR LAND RECLAMATION OF SOUTHERN AREAS). Osoitteet: a) Amiriya, Abu Gharib, P.O. Box 6161, Bagdad, Irak; b) P.O. Box 6061, Aamrlya 7, Nisan, Irak; c) P.O. Box 609, Al-Sadoon St., Bagdad, Irak; d) P.O. Box 27, Wasit Province, Kut, Irak.”


title: Neuvoston täytäntöönpanoasetus (EU) 2019/1943, annettu 25 päivänä marraskuuta 2019, ISILiin (Daesh) ja al-Qaidaan sekä niitä lähellä oleviin luonnollisiin henkilöihin, oikeushenkilöihin, yhteisöihin tai elimiin kohdistuvista rajoittavista lisätoimenpiteistä annetun asetuksen (EU) 2016/1686 täytäntöönpanosta

text:
                  25.11.2019

                  FI

                  Euroopan unionin virallinen lehti

                  LI 303/1

         NEUVOSTON TÄYTÄNTÖÖNPANOASETUS (EU) 2019/1943,
         annettu 25 päivänä marraskuuta 2019,
         ISILiin (Daesh) ja al-Qaidaan sekä niitä lähellä oleviin luonnollisiin henkilöihin, oikeushenkilöihin, yhteisöihin tai elimiin kohdistuvista rajoittavista lisätoimenpiteistä annetun asetuksen (EU) 2016/1686 täytäntöönpanosta
         EUROOPAN UNIONIN NEUVOSTO, joka
         ottaa huomioon Euroopan unionin toiminnasta tehdyn sopimuksen,
         ottaa huomioon ISILiin (Daesh) ja al-Qaidaan sekä niitä lähellä oleviin luonnollisiin henkilöihin, oikeushenkilöihin, yhteisöihin tai elimiin kohdistuvista rajoittavista lisätoimenpiteistä 20 päivänä syyskuuta 2016 annetun neuvoston asetuksen (EU) 2016/1686 (1) ja erityisesti sen 4 artiklan 1 kohdan,
         ottaa huomioon unionin ulkoasioiden ja turvallisuuspolitiikan korkean edustajan ehdotuksen,
         sekä katsoo seuraavaa:

                     (1)

                     Neuvosto hyväksyi 20 päivänä syyskuuta 2016 asetuksen (EU) 2016/1686.

                     (2)

                     Koska ISIL (Daesh) ja al-Qaida sekä niitä lähellä olevat luonnolliset henkilöt, oikeushenkilöt, yhteisöt tai elimet muodostavat edelleen uhan, yksi henkilö olisi lisättävä asetuksen (EU) 2016/1686 liitteessä I olevaan luetteloon luonnollisista henkilöistä, oikeushenkilöistä, yhteisöistä ja elimistä.

                     (3)

                     Asetus (EU) 2016/1686 olisi näin ollen muutettava tämän mukaisesti,

               ON HYVÄKSYNYT TÄMÄN ASETUKSEN:

            1 artikla
            Muutetaan asetuksen (EU) 2016/1686 liite I tämän asetuksen liitteen mukaisesti.

            2 artikla
            Tämä asetus tulee voimaan päivänä, jona se julkaistaan Euroopan unionin virallisessa lehdessä.

            Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.
            Tehty Brysselissä 25 päivänä marraskuuta 2019.

                  Neuvoston puolesta

                  Puheenjohtaja

               F. MOGHERINI

            (1)  EUVL L 255, 21.9.2016, s. 1.

            LIITE
            Lisätään asetuksen (EU) 2016/1686 liitteessä I olevaan luetteloon seuraava merkintä:

                        ”5.

                        Guillaume PIROTTE; syntymäaika: 7. kesäkuuta 1994; syntymäpaikka: Grasse (Ranska); kansalaisuus: Ranska.”


title: Komission täytäntöönpanoasetus (EU) 2020/7, annettu 19 päivänä joulukuuta 2019, erään suojattujen alkuperänimitysten ja suojattujen maantieteellisten merkintöjen rekisteriin kirjatun nimityksen eritelmän muun kuin vähäisen muutoksen hyväksymisestä (Huile d’olive de la Vallée des Baux-de-Provence (SAN))

text:
                  8.1.2020

                  FI

                  Euroopan unionin virallinen lehti

                  L 4/1

         KOMISSION TÄYTÄNTÖÖNPANOASETUS (EU) 2020/7,
         annettu 19 päivänä joulukuuta 2019,
         erään suojattujen alkuperänimitysten ja suojattujen maantieteellisten merkintöjen rekisteriin kirjatun nimityksen eritelmän muun kuin vähäisen muutoksen hyväksymisestä (”Huile d’olive de la Vallée des Baux-de-Provence” (SAN))
         EUROOPAN KOMISSIO, joka
         ottaa huomioon Euroopan unionin toiminnasta tehdyn sopimuksen,
         ottaa huomioon maataloustuotteiden ja elintarvikkeiden laatujärjestelmistä 21 päivänä marraskuuta 2012 annetun Euroopan parlamentin ja neuvoston asetuksen (EU) N:o 1151/2012 (1) ja erityisesti sen 52 artiklan 2 kohdan,
         sekä katsoo seuraavaa:

                     (1)

                     Komissio on asetuksen (EU) N:o 1151/2012 53 artiklan 1 kohdan ensimmäisen alakohdan mukaisesti tutkinut Ranskan esittämän pyynnön, joka koskee komission asetuksen (EY) N:o 1187/2000 (2) nojalla rekisteröidyn suojatun alkuperänimityksen ”Huile d’olive la Vallée des Baux-de-Provence” eritelmän muutoksen hyväksymistä.

                     (2)

                     Koska kyseessä ei ole asetuksen (EU) N:o 1151/2012 53 artiklan 2 kohdan mukainen vähäinen muutos, komissio julkaisi muutospyynnön kyseisen asetuksen 50 artiklan 2 kohdan a alakohdan mukaisesti Euroopan unionin virallisessa lehdessä (3).

                     (3)

                     Komissiolle ei ole toimitettu asetuksen (EU) N:o 1151/2012 51 artiklan mukaisia vastaväitteitä, minkä vuoksi eritelmän muutos olisi hyväksyttävä,

               ON HYVÄKSYNYT TÄMÄN ASETUKSEN:

            1 artikla
            Hyväksytään nimitystä ”Huile d’olive de la Vallée des Baux-de-Provence” (SAN) koskevan eritelmän muutos, joka on julkaistu Euroopan unionin virallisessa lehdessä.

            2 artikla
            Tämä asetus tulee voimaan kahdentenakymmenentenä päivänä sen jälkeen, kun se on julkaistu Euroopan unionin virallisessa lehdessä.

            Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.
            Tehty Brysselissä 19 päivänä joulukuuta 2019.

                  Komission puolesta,

                  puheenjohtajan nimissä

               Janusz WOJCIECHOWSKI

                  Komission jäsen

            (1)  EUVL L 343, 14.12.2012, s. 1.

            (2)  Komission asetus (EY) N:o 1187/2000, annettu 5 päivänä kesäkuuta 2000, tiettyjen nimitysten kirjaamisesta maataloustuotteiden ja elintarvikkeiden maantieteellisten merkintöjen ja alkuperänimitysten suojasta annetussa neuvoston asetuksessa (ETY) N:o 2081/92 säädettyyn ”Suojattujen alkuperänimitysten ja suojattujen maantieteellisten merkintöjen rekisteriin” annetun asetuksen (EY) N:o 2400/96 liitteen täydentämisestä (EYVL L 133, 6.6.2000, s. 19).

            (3)  EUVL C 279, 19.8.2019, s. 3.


title: Komission täytäntöönpanoasetus (EU) 2020/16, annettu 10 päivänä tammikuuta 2020, luvan antamisesta nikotiiniamidiribosidikloridin saattamiseksi markkinoille uuselintarvikkeena Euroopan parlamentin ja neuvoston asetuksen (EU) 2015/2283 mukaisesti ja komission täytäntöönpanoasetuksen (EU) 2017/2470 muuttamisesta (ETA:n kannalta merkityksellinen teksti)

text:
                  13.1.2020

                  FI

                  Euroopan unionin virallinen lehti

                  L 7/6

         KOMISSION TÄYTÄNTÖÖNPANOASETUS (EU) 2020/16,
         annettu 10 päivänä tammikuuta 2020,
         luvan antamisesta nikotiiniamidiribosidikloridin saattamiseksi markkinoille uuselintarvikkeena Euroopan parlamentin ja neuvoston asetuksen (EU) 2015/2283 mukaisesti ja komission täytäntöönpanoasetuksen (EU) 2017/2470 muuttamisesta
         (ETA:n kannalta merkityksellinen teksti)
         EUROOPAN KOMISSIO, joka
         ottaa huomioon Euroopan unionin toiminnasta tehdyn sopimuksen,
         ottaa huomioon uuselintarvikkeista, Euroopan parlamentin ja neuvoston asetuksen (EU) N:o 1169/2011 muuttamisesta sekä Euroopan parlamentin ja neuvoston asetuksen (EY) N:o 258/97 ja komission asetuksen (EY) N:o 1852/2001 kumoamisesta 25 päivänä marraskuuta 2015 annetun Euroopan parlamentin ja neuvoston asetuksen (EU) 2015/2283 (1) ja erityisesti sen 12 artiklan,
         sekä katsoo seuraavaa:

                     (1)

                     Asetuksessa (EU) 2015/2283 säädetään, että unionin markkinoille voidaan saattaa vain sellaisia uuselintarvikkeita, jotka on hyväksytty ja sisällytetty unionin luetteloon.

                     (2)

                     Komission täytäntöönpanoasetus (EU) 2017/2470 (2) unionin uuselintarvikeluettelon laatimisesta on annettu asetuksen (EU) 2015/2283 8 artiklan mukaisesti.

                     (3)

                     Asetuksen (EU) 2015/2283 12 artiklan mukaisesti komissio toimittaa luonnoksen täytäntöönpanosäädökseksi, jolla sallitaan uuselintarvikkeen saattaminen unionin markkinoille ja saatetaan unionin luettelo ajan tasalle.

                     (4)

                     Yritys ChromaDex Inc., jäljempänä ’hakija’, toimitti 10 päivänä toukokuuta 2018 komissiolle hakemuksen nikotiiniamidiribosidikloridin saattamisesta unionin markkinoille asetuksen (EU) 2015/2283 10 artiklan 1 kohdassa tarkoitettuna uuselintarvikkeena. Hakemus koski nikotiiniamidiribosidikloridin käyttöä niasiinin lähteenä aikuisväestölle tarkoitetuissa ravintolisissä niin, että enimmäiskäyttömäärä on 300 mg/päivä. Lisäksi hakemuksessa pyydettiin, että nikotiiniamidiribosidi lisättäisiin myös Euroopan parlamentin ja neuvoston direktiivin 2002/46/EY (3) liitteessä II olevaan niasiinimuotojen luetteloon niasiinin lähteenä.

                     (5)

                     Hakija on myös pyytänyt komissiolta teollis- ja tekijänoikeuksien alaisten tietojen suojaamista useiden hakemuksen tueksi esitettyjen tutkimusten osalta, joihin kuuluvat nikotiiniamidiribosidin aineenvaihduntaa veressä arvioiva in vitro -tutkimus (tutkimus nro 160312) (4), annostasojen määrittämiseksi tehtävä oraalinen seitsemän vuorokauden toksisuustutkimus nuorilla koirilla (tutkimus nro 17–921) (5), hERG-seulontatesti (tutkimus nro 20151223) (6), toistuvan annostelun oraalinen 28 vuorokauden toksisuustutkimus nuorilla koirilla (tutkimus nro 17–940) (7), Sprague Dawley -rotilla tehty 90 vuorokauden oraalinen toistuvan annostelun toksisuustutkimus (tutkimus nro S14022) (8), lisääntymismyrkyllisyystutkimus (tutkimus nro G10959) (9) sekä rotilla tehty kehitysmyrkyllisyystutkimus (tutkimus nro G10957) (10).

                     (6)

                     Komissio kuuli 8 päivänä lokakuuta 2018 Euroopan elintarviketurvallisuusviranomaista, jäljempänä ’elintarviketurvallisuusviranomainen’, ja pyysi sitä asetuksen (EU) 2015/2283 10 artiklan 3 kohdan mukaisesti antamaan tieteellisen lausunnon nikotiiniamidiribosidin turvallisuudesta uuselintarvikkeena sekä arvioinnista, joka koski aiottua käyttötarkoitusta ravintolisänä.

                     (7)

                     Elintarviketurvallisuusviranomainen antoi 4 päivänä heinäkuuta 2019 tieteellisen lausunnon ”Safety of nicotinamide riboside chloride as a novel food pursuant to Regulation (EU) 2015/2283 and bioavailability of nicotinamide from this source, in the context of Directive 2002/46/EC” (11). Tieteellinen lausunto on asetuksen (EU) 2015/2283 11 artiklan vaatimusten mukainen.

                     (8)

                     Lausunnossaan elintarviketurvallisuusviranomainen totesi, että nikotiiniamidiribosidikloridi on turvallista, kun sen enimmäiskäyttömäärä ravintolisissä on 300 mg/päivä koko aikuisväestölle raskaana olevia ja imettäviä naisia lukuun ottamatta ja 230 mg/päivä raskaana oleville ja imettäville naisille.

                     (9)

                     Elintarviketurvallisuusviranomaisen lausunto antaa riittävät perusteet sen vahvistamiselle, että nikotiiniamidiribosidikloridi on arvioiduissa käyttöolosuhteissa asetuksen (EU) 2015/2283 12 artiklan 1 kohdan mukainen.

                     (10)

                     Elintarviketurvallisuusviranomaisen mukaan nikotiiniamidiribosidikloridia uuselintarvikkeena koskevaa lausuntoa laadittaessa nikotiiniamidiribosidin aineenvaihduntaa veressä arvioivan in vitro -tutkimuksen (tutkimus nro 160312) tietoja käytettiin perustana nikotiiniamidin biologisen hyötyosuuden arvioimisessa, kun taas tietoja viidestä toksisuustutkimuksesta (annostasojen määrittämiseksi tehtävä oraalinen seitsemän vuorokauden toksisuustutkimus nuorilla koirilla (tutkimus nro 17–921), Sprague Dawley -rotilla tehty 90 vuorokauden oraalinen toistuvan annostelun toksisuustutkimus (tutkimus nro S14022), lisääntymismyrkyllisyystutkimus (tutkimus nro G10959) ja rotilla tehty kehitysmyrkyllisyystutkimus (tutkimus nro G10957)) käytettiin perustana nikotiiniamidiribosidikloridin turvallisuuden arvioimisessa. Sen vuoksi katsotaan, ettei nikotiiniamidiribosidikloridin turvallisuutta koskevia päätelmiä olisi voitu tehdä ilman tietoja, jotka saatiin näitä tutkimuksia koskevista julkaisemattomista raporteista.

                     (11)

                     Komissio pyysi hakijaa tarkentamaan toimitettuja perusteluja, jotka koskivat omistusoikeutta nikotiiniamidiribosidin aineenvaihduntaa veressä arvioivaan in vitro -tutkimukseen ja viiteen toksisuustutkimukseen, sekä selventämään väitettään, joka koskee asetuksen (EU) 2015/2283 26 artiklan 2 kohdan b alakohdassa tarkoitettua yksinomaista oikeutta viitata näihin tutkimuksiin.

                     (12)

                     Hakija ilmoitti, että sillä oli hakemuksen jättämishetkellä omistusoikeus ja yksinoikeus käyttää viittauksia näihin tutkimuksiin, eivätkä kolmannet osapuolet sen vuoksi voi laillisesti saada tai käyttää näitä tutkimuksia eivätkä viitata niihin.

                     (13)

                     Komissio arvioi kaikki hakijan toimittamat tiedot ja katsoi, että hakija on riittävästi perustellut asetuksen (EU) 2015/2283 26 artiklan 2 kohdassa säädettyjen vaatimusten täyttymisen. Elintarviketurvallisuusviranomainen ei näin ollen saisi käyttää hakijan asiakirja-aineistossa olevaa nikotiiniamidiribosidin aineenvaihduntaa veressä arvioivaa tutkimusta eikä viittä toksisuustutkimusta seuraavan hakijan hyväksi viiden vuoden aikana tämän asetuksen voimaantulosta. Sen vuoksi nikotiiniamidiribosidikloridin markkinoille saattaminen unionissa olisi rajattava hakijaan kyseiseksi ajaksi.

                     (14)

                     Nikotiiniamidiribosidikloridin hyväksynnän ja hakijan asiakirja-aineistossa oleviin tutkimuksiin kohdistuvan viittauksen rajaaminen hakijan yksinomaiseen käyttöön ei kuitenkaan estä muita hakijoita hakemasta lupaa saman uuselintarvikkeen markkinoille saattamiseksi edellyttäen, että hakemus perustuu laillisesti hankittuihin tietoihin, jotka tukevat tämän asetuksen mukaista lupaa.

                     (15)

                     Direktiivissä 2002/46/EY vahvistetaan ravintolisiä koskevat vaatimukset. Nikotiiniamidiribosidikloridin käyttö olisi hyväksyttävä, sanotun kuitenkaan rajoittamatta mainitun direktiivin vaatimusten soveltamista.

                     (16)

                     Tässä asetuksessa säädetyt toimenpiteet ovat pysyvän kasvi-, eläin-, elintarvike- ja rehukomitean lausunnon mukaiset,

               ON HYVÄKSYNYT TÄMÄN ASETUKSEN:

            1 artikla

               1.   Tämän asetuksen liitteessä määritelty nikotiiniamidiribosidikloridi sisällytetään täytäntöönpanoasetuksella (EU) 2017/2470 perustettuun unionin hyväksyttyjen uuselintarvikkeiden luetteloon.

               2.   Viiden vuoden ajan tämän asetuksen voimaantulosta ainoastaan seuraava alkuperäinen hakija:

                           •

                           yritys: ChromaDex Inc.

                           •

                           osoite: 10900 Wilshire Boulevard Suite 600, Los Angeles, CA 90024 USA,

                     saa saattaa unionin markkinoille 1 kohdassa tarkoitettua uuselintarviketta, paitsi jos myöhempi hakija saa hyväksynnän uuselintarvikkeelle ilman viittausta tämän asetuksen 2 artiklan nojalla suojattuihin tietoihin tai yrityksen ChromaDex Inc. suostumuksella.

               3.   Edellä olevassa 1 kohdassa tarkoitettuun kohtaan unionin luettelossa lisätään liitteessä vahvistetut käyttöedellytykset ja merkintävaatimukset.

               4.   Tässä artiklassa säädetty hyväksyntä ei rajoita direktiivin 2002/46/EY säännösten soveltamista.

            2 artikla
            Tutkimuksia, jotka sisältyvät hakemusasiakirja-aineistoon, jonka perusteella elintarvikeviranomainen on arvioinut 1 artiklassa tarkoitetun uuselintarvikkeen, ja joihin nähden hakija on ilmoittanut sillä olevan omistusoikeus ja joiden puuttuessa uuselintarviketta ei olisi voitu hyväksyä, ei saa käyttää myöhemmän hakijan hyväksi viiden vuoden aikana tämän asetuksen voimaantulosta ilman yrityksen ChromaDex Inc. suostumusta.

            3 artikla
            Muutetaan täytäntöönpanoasetuksen (EU) 2017/2470 liite tämän asetuksen liitteen mukaisesti.

            4 artikla
            Tämä asetus tulee voimaan kahdentenakymmenentenä päivänä sen jälkeen, kun se on julkaistu Euroopan unionin virallisessa lehdessä.

            Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.
            Tehty Brysselissä 10 päivänä tammikuuta 2020.

                  Komission puolesta

                  Puheenjohtaja

               Ursula VON DER LEYEN

            (1)  EUVL L 327, 11.12.2015, s. 1.

            (2)  Komission täytäntöönpanoasetus (EU) 2017/2470, annettu 20 päivänä joulukuuta 2017, unionin uuselintarvikeluettelon laatimisesta uuselintarvikkeista annetun Euroopan parlamentin ja neuvoston asetuksen (EU) 2015/2283 mukaisesti (EUVL L 351, 30.12.2017, s. 72).

            (3)  Euroopan parlamentin ja neuvoston direktiivi 2002/46/EY, annettu 10 päivänä kesäkuuta 2002, ravintolisiä koskevan jäsenvaltioiden lainsäädännön lähentämisestä (EYVL L 183, 12.7.2002, s. 51).

            (4)  Keystone Bioanalytical Inc., The Metabolism of Nicotinamide Riboside in Human Blood (Study No. 160312), 10.1.2018, ei julkaistu.

            (5)  Experimur, Oral 7-Day Dose Range Finding Toxicity Study in Juvenile Dogs (Study No. 17–921), 27.11.2017, ei julkaistu.

            (6)  IPS Therapeutique, Inc., Evaluation of the effects of Nicotinamide Riboside Chloride on the human potassium channel using human embryonic kidney (HEK) 293 cells transfected with a human ether-a-go-go-related gene (hERG), 25.3.2016, ei julkaistu.

            (7)  Experimur, Oral 28-Day Toxicity Study in Juvenile Dogs (Study No. 17–940), 20.2.2018, ei julkaistu.

            (8)  Syngene International Limited, Comparative 90-Day Oral Toxicity Study in Sprague Dawley Rats (Study No. S14022), 12.5.2015, ei julkaistu.

            (9)  Advinus Therapeutics Limited, Nicotinamide riboside chloride: one generation reproduction toxicity study through diet in Sprague-Dawley rats (Study No. G10959), 21.11.2016, ei julkaistu.

            (10)  Advinus Therapeutics Limited, Nicotinamide riboside chloride: embryo-fetal developmental toxicity study in Sprague-Dawley rats by oral route (Study No. G10957), 30.9.2016.

            (11)  EFSA Journal 2019;17(8):5775.

            LIITE
            Muutetaan täytäntöönpanoasetuksen (EU) 2017/2470 liite seuraavasti:

               1)
               Lisätään taulukkoon 1 (Hyväksytyt uuselintarvikkeet) aakkosjärjestyksessä seuraava kohta:

                           Hyväksytty uuselintarvike

                           Uuselintarvikkeen käyttöedellytykset

                           Merkintöjä koskevat lisävaatimukset

                           Muut vaatimukset

                           Tietosuoja

                           ”Nikotiiniamidiribosidikloridi

                              Määritelty elintarvikeluokka

                              Enimmäismäärät

                           Uuselintarvikkeen nimitys sitä sisältävien elintarvikkeiden pakkausmerkinnöissä on ”nikotiiniamidiribosidikloridi”.

                           Hyväksytty 20. helmikuuta 2020. Tämä lisäys perustuu asetuksen (EU) 2015/2283 26 artiklan mukaisesti suojattuun omistusoikeuden alaiseen tieteelliseen näyttöön ja tietoon.
                           Hakija: ChromaDex Inc., 10900 Wilshire Boulevard Suite 600, Los Angeles, CA 90024 USA. Tietosuojakauden aikana uuselintarvike on hyväksytty unionin markkinoille saattamista varten ainoastaan yrityksen ChromaDex Inc. osalta, paitsi jos myöhempi hakija saa kyseiselle uuselintarvikkeelle hyväksynnän ilman viittausta asetuksen (EU) 2015/2283 26 artiklan mukaisesti suojattuun omistusoikeuden alaiseen tieteelliseen näyttöön tai tietoon taikka yrityksen ChromaDex Inc. suostumuksella.
                           Tietosuojan päättymispäivä: 20. helmikuuta 2025.”

                           Ravintolisät sellaisina kuin ne on määritelty direktiivissä 2002/46/EY

                           300 mg/päivä aikuisväestölle yleisesti (lukuun ottamatta raskaana olevia ja imettäviä äitejä)
                           230 mg/päivä raskaana oleville ja imettäville äideille

               2)
               Lisätään taulukkoon 2 (Eritelmät) aakkosjärjestyksessä seuraava kohta:

                           Hyväksytty uuselintarvike

                           Eritelmä

                           ”Nikotiiniamidiribosidikloridi

                              Kuvaus/Määritelmä:

                           Uuselintarvike on nikotiiniamidiribosidin synteettinen muoto.
                           Uuselintarvike sisältää ≥ 90 % nikotiiniamidiribosidikloridia, pääasiassa β-muodossa, ja jäljelle jäävät ainesosat ovat liuotinjäämiä, reaktioiden sivutuotteita ja hajoamistuotteita.
                           Nikotiiniamidiribosidikloridi:
                           CAS-numero: 23111-00-4
                           EY-numero: 807-820-5
                           IUPAC-nimi: 1-[(2R,3R,4S,5R)-3,4-dihydroksi-5-(hydroksimetyyli)oksolan-2-yyli]pyridin-1-ium-3-karboksiamidikloridi
                           Kemiallinen kaava: C11H15N2O5Cl
                           Molekyylipaino: 290,7 g/mol

                              Ominaisuudet/Koostumus:

                           Väri: Valkoisesta vaaleanruskeaan
                           Muoto: Jauhe
                           Tunnistaminen: Vahvistetaan NMR:n (ydinmagneettisen resonanssin) avulla
                           Nikotiiniamidiribosidikloridi: ≥ 90 %
                           Vesipitoisuus: ≤ 2 %

                              Liuotinjäämät:

                           Asetoni: ≤ 5 000  mg/kg
                           Metanoli: ≤ 1 000  mg/kg
                           Asetonitriili: ≤ 50 mg/kg
                           Metyyli-tert-butyylieetteri ≤ 500 mg/kg

                              Reaktiosivutuotteet:

                           Metyyliasetaatti: ≤ 1 000  mg/kg
                           Asetamidi: ≤ 27 mg/kg
                           Etikkahappo: ≤ 5 000  mg/kg

                              Raskasmetallit:

                           Arseeni: ≤ 1 mg/kg

                              Mikrobiologiset vaatimukset:

                           Kokonaispesäkemäärä: ≤ 1000 PMY/g
                           Hiiva ja home: ≤ 100 PMY/g

                              Escherichia coli: Ei esiinny 10 grammassa”


title: Komission täytäntöönpanoasetus (EU) 2020/17, annettu 10 päivänä tammikuuta 2020, tehoaineen klooripyrifossimetyyli hyväksynnän uusimatta jättämisestä kasvinsuojeluaineiden markkinoille saattamisesta annetun Euroopan parlamentin ja neuvoston asetuksen (EY) N:o 1107/2009 mukaisesti ja komission täytäntöönpanoasetuksen (EU) N:o 540/2011 liitteen muuttamisesta (ETA:n kannalta merkityksellinen teksti)

text:
                  13.1.2020

                  FI

                  Euroopan unionin virallinen lehti

                  L 7/11

         KOMISSION TÄYTÄNTÖÖNPANOASETUS (EU) 2020/17,
         annettu 10 päivänä tammikuuta 2020,
         tehoaineen klooripyrifossimetyyli hyväksynnän uusimatta jättämisestä kasvinsuojeluaineiden markkinoille saattamisesta annetun Euroopan parlamentin ja neuvoston asetuksen (EY) N:o 1107/2009 mukaisesti ja komission täytäntöönpanoasetuksen (EU) N:o 540/2011 liitteen muuttamisesta
         (ETA:n kannalta merkityksellinen teksti)
         EUROOPAN KOMISSIO, joka
         ottaa huomioon Euroopan unionin toiminnasta tehdyn sopimuksen,
         ottaa huomioon kasvinsuojeluaineiden markkinoille saattamisesta sekä neuvoston direktiivien 79/117/ETY ja 91/414/ETY kumoamisesta 21 päivänä lokakuuta 2009 annetun Euroopan parlamentin ja neuvoston asetuksen (EY) N:o 1107/2009 (1) ja erityisesti sen 20 artiklan 1 kohdan ja 78 artiklan 2 kohdan,
         sekä katsoo seuraavaa:

                     (1)

                     Komission direktiivillä 2005/72/EY (2) sisällytettiin klooripyrifossimetyyli tehoaineena neuvoston direktiivin 91/414/ETY (3) liitteeseen I.

                     (2)

                     Direktiivin 91/414/ETY liitteessä I olevia tehoaineita pidetään asetuksen (EY) N:o 1107/2009 mukaisesti hyväksyttyinä, ja ne luetellaan komission täytäntöönpanoasetuksen (EU) N:o 540/2011 (4) liitteessä olevassa A osassa.

                     (3)

                     Tehoaineen klooripyrifossimetyyli hyväksyntä, sellaisena kuin se on esitettynä täytäntöönpanoasetuksen (EU) N:o 540/2011 liitteessä olevassa A osassa, päättyy 31 päivänä tammikuuta 2020.

                     (4)

                     Hakemukset tehoaineen klooripyrifossimetyyli hyväksynnän uusimiseksi jätettiin komission täytäntöönpanoasetuksen (EU) N:o 844/2012 (5) 1 artiklan mukaisesti kyseisessä artiklassa säädetyssä määräajassa.

                     (5)

                     Hakijat ovat toimittaneet täytäntöönpanoasetuksen (EU) N:o 844/2012 6 artiklassa vaaditut täydentävät asiakirja-aineistot. Esittelevä jäsenvaltio totesi hakemukset täydellisiksi.

                     (6)

                     Esittelevä jäsenvaltio laati rinnakkaisesittelijänä toimivaa jäsenvaltiota kuullen uusimista koskevan arviointikertomuksen ja toimitti sen Euroopan elintarviketurvallisuusviranomaiselle, jäljempänä ’elintarviketurvallisuusviranomainen’, ja komissiolle 3 päivänä heinäkuuta 2017.

                     (7)

                     Elintarviketurvallisuusviranomainen asetti täydentävän asiakirja-aineiston tiivistelmän julkisesti saataville. Lisäksi elintarviketurvallisuusviranomainen lähetti uusimista koskevan arviointikertomuksen hakijoille ja jäsenvaltioille kommentoitavaksi sekä järjesti siitä julkisen kuulemisen. Elintarviketurvallisuusviranomainen toimitti saamansa huomautukset edelleen komissiolle.

                     (8)

                     Elintarviketurvallisuusviranomainen pyysi 4 päivänä heinäkuuta 2018 hakijoita toimittamaan lisätietoja jäsenvaltioille, komissiolle ja elintarviketurvallisuusviranomaiselle. Esittelevän jäsenvaltion näistä lisätiedoista tekemä arviointi toimitettiin elintarviketurvallisuusviranomaiselle päivitetyn uusimista koskevan arviointikertomuksen muodossa.

                     (9)

                     Elintarviketurvallisuusviranomainen järjesti huhtikuussa 2019 asiantuntijakeskustelun tietyistä seikoista, jotka liittyvät ihmisten terveydelle aiheutuvien riskien arviointiin. Koska keskustelussa tuotiin esiin genotoksisuutta ja kehitykseen liittyvää neurotoksisuutta koskevia huolenaiheita, komissio lähetti 1 päivänä heinäkuuta 2019 elintarviketurvallisuusviranomaiselle toimeksiannon, jossa se pyysi lausuntoa käytettävissä olevista ihmisten terveyden arvioinnin tuloksista ja arviota siitä, voidaanko tehoaineen olettaa täyttävän asetuksen (EY) N:o 1107/2009 4 artiklassa annetut ihmisten terveyteen sovellettavat hyväksymiskriteerit.

                     (10)

                     Elintarviketurvallisuusviranomainen lähetti alkuperäisen lausuntonsa (6) ihmisten terveyden arvioinnin saatavilla olevista tuloksista komissiolle 31 päivänä heinäkuuta 2019. Sen jälkeen, kun syyskuussa 2019 oli pidetty ylimääräinen asiantuntijakeskustelu, elintarviketurvallisuusviranomainen toimitti komissiolle päivitetyn lausuntonsa (7)11 päivänä marraskuuta 2019. Päivitetyssä lausunnossaan elintarviketurvallisuusviranomainen vahvisti, että sen ihmisten terveyden arvioinnista saamat tulokset osoittavat kriittisten ongelma-alueiden olemassaolon. Klooripyrifossimetyylin genotoksista potentiaalia ei voida sulkea pois, kun otetaan huomioon klooripyrifossia koskevat huolenaiheet ja avoimesti käytettävissä oleva klooripyrifossimetyyliä koskeva tieteellinen kirjallisuus todistusnäyttöön perustuvan lähestymistavan mukaisesti. Vertaisarvioinnissa asiantuntijat pitivät näiden kahden aineen välistä interpolointia oikeutettuna, koska ne ovat rakenteeltaan ja toksikokineettiseltä käyttäytymiseltään samankaltaisia. Sen vuoksi ei ole mahdollista vahvistaa terveyteen perustuvia viitearvoja klooripyrifossimetyylille eikä tehdä asianmukaisia kuluttajiin ja muuhun kuin ravintoon liittyviä riskinarviointeja. Lisäksi yksilöitiin kehitykseen liittyvää neurotoksisuutta (DNT) koskevia huolenaiheita, joille on olemassa epidemiologista näyttöä, jonka mukaan klooripyrifossille ja/tai klooripyrifossimetyylille altistuminen kehityksen aikana on yhteydessä lasten neurologisiin kehityshäiriöihin. Vertaisarvioinnin asiantuntijat totesivat lisäksi, että saattaa olla aiheellista luokitella klooripyrifossimetyyli kategoriaan 1B kuuluvaksi lisääntymistä haittaavaksi aineeksi Euroopan parlamentin ja neuvoston asetuksessa (EY) N:o 1272/2008 (8) vahvistettujen kriteerien mukaisesti.

                     (11)

                     Komissio pyysi hakijoita toimittamaan elintarviketurvallisuusviranomaisen lausuntoa koskevat huomautuksensa. Komissio kehotti myös täytäntöönpanoasetuksen (EU) N:o 844/2012 14 artiklan 1 kohdan kolmannen alakohdan mukaisesti hakijoita toimittamaan huomatuksensa uusimista koskevan kertomuksen luonnoksesta. Hakijat toimittivat huomautuksensa, ja ne on tutkittu huolellisesti.

                     (12)

                     Hakijoiden esittämistä perusteluista huolimatta tehoainetta koskevia huolenaiheita ei voitu poistaa.

                     (13)

                     Näin ollen ei ole vahvistettu vähintään yhden kasvinsuojeluaineen yhden tai useamman edustavan käyttötarkoituksen osalta, että asetuksen (EY) N:o 1107/2009 4 artiklassa säädetyt hyväksymiskriteerit täyttyvät. Ympäristöriskien arvioinnilla – vaikka sitä ei ole saatettu päätökseen – ei voida muuttaa tätä päätelmää, koska ihmisten terveyteen kohdistuvia vaikutuksia koskevat hyväksymiskriteerit eivät täyty. Näin ollen kyseisen arvioinnin ei tulisi viivyttää lisää tehoaineen hyväksynnän uusimista koskevaa päätöksentekoa. Sen vuoksi on aiheellista olla uusimatta tehoaineen klooripyrifossimetyyli hyväksyntää kyseisen asetuksen 20 artiklan 1 kohdan b alakohdan mukaisesti.

                     (14)

                     Sen vuoksi täytäntöönpanoasetusta (EU) N:o 540/2011 olisi muutettava.

                     (15)

                     Jäsenvaltioille olisi annettava riittävästi aikaa klooripyrifossimetyyliä sisältävien kasvinsuojeluaineiden lupien peruuttamiseen.

                     (16)

                     Jos jäsenvaltiot myöntävät klooripyrifossimetyyliä sisältävien kasvinsuojeluaineiden osalta siirtymäajan asetuksen (EY) N:o 1107/2009 46 artiklan mukaisesti, kyseisen siirtymäajan olisi päätyttävä viimeistään kolmen kuukauden kuluttua tämän asetuksen voimaantulosta.

                     (17)

                     Klooripyrifossimetyylin hyväksynnän voimassaoloaikaa pidennettiin 31 päivään tammikuuta 2020 komission täytäntöönpanoasetuksella (EU) 2018/1796 (9), jotta uusimismenettely voitaisiin saattaa päätökseen ennen kuin kyseisen aineen hyväksynnän voimassaolo päättyy. Koska hyväksynnän uusimatta jättämisestä tehdään päätös ennen kyseisen pidennetyn voimassaolon päättymispäivää, tätä asetusta olisi sovellettava mahdollisimman pian.

                     (18)

                     Tämä asetus ei estä klooripyrifossimetyylin hyväksymistä koskevan uuden hakemuksen toimittamista asetuksen (EY) N:o 1107/2009 7 artiklan nojalla.

                     (19)

                     Tässä asetuksessa säädetyt toimenpiteet ovat pysyvän kasvi-, eläin-, elintarvike- ja rehukomitean lausunnon mukaiset,

               ON HYVÄKSYNYT TÄMÄN ASETUKSEN:

            1 artikla
            Tehoaineen hyväksynnän uusimatta jättäminen
            Tehoaineen klooripyrifossimetyyli hyväksyntää ei uusita.

            2 artikla
            Täytäntöönpanoasetuksen (EU) N:o 540/2011 muuttaminen
            Poistetaan täytäntöönpanoasetuksen (EU) N:o 540/2011 liitteessä olevasta A osasta klooripyrifossimetyyliä koskeva rivi 112.

            3 artikla
            Siirtymätoimenpiteet
            Jäsenvaltioiden on peruutettava klooripyrifossimetyyliä tehoaineena sisältävien kasvinsuojeluaineiden luvat viimeistään 16 päivänä helmikuuta 2020.

            4 artikla
            Siirtymäaika
            Jäsenvaltioiden asetuksen (EY) N:o 1107/2009 46 artiklan mukaisesti mahdollisesti myöntämän siirtymäajan on päätyttävä viimeistään 16 päivänä huhtikuuta 2020.

            5 artikla
            Voimaantulo
            Tämä asetus tulee voimaan kolmantena päivänä sen jälkeen, kun se on julkaistu Euroopan unionin virallisessa lehdessä.

            Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.
            Tehty Brysselissä 10 päivänä tammikuuta 2020.

                  Komission puolesta

                  Puheenjohtaja

               Ursula VON DER LEYEN

            (1)  EUVL L 309, 24.11.2009, s. 1.

            (2)  Komission direktiivi 2005/72/EY, annettu 21 päivänä lokakuuta 2005, neuvoston direktiivin 91/414/ETY muuttamisesta klooripyrifossin, klooripyrifossimetyylin, mankotsebin, manebin ja metiramin sisällyttämiseksi siihen tehoaineina (EUVL L 279, 22.10.2005, s. 63.)

            (3)  Neuvoston direktiivi 91/414/ETY, annettu 15 päivänä heinäkuuta 1991, kasvinsuojeluaineiden markkinoille saattamisesta (EYVL L 230, 19.8.1991, s. 1).

            (4)  Komission täytäntöönpanoasetus (EU) N:o 540/2011, annettu 25 päivänä toukokuuta 2011, Euroopan parlamentin ja neuvoston asetuksen (EY) N:o 1107/2009 täytäntöönpanosta hyväksyttyjen tehoaineiden luettelon osalta (EUVL L 153, 11.6.2011, s. 1).

            (5)  Komission täytäntöönpanoasetus (EU) N:o 844/2012, annettu 18 päivänä syyskuuta 2012, säännösten vahvistamisesta tehoaineiden uusimismenettelyn täytäntöönpanemiseksi kasvinsuojeluaineiden markkinoille saattamisesta annetun Euroopan parlamentin ja neuvoston asetuksen (EY) N:o 1107/2009 mukaisesti (EUVL L 252, 19.9.2012, s. 26).

            (6)  EFSA (Euroopan elintarviketurvallisuusviranomainen), 2019. Statement on the available outcomes of the human health assessment in the context of the pesticides peer review of the active substance chlorpyrifos-methyl. EFSA Journal 2019, 17(5):5810. https://doi.org/10.2903/j.efsa.2019.5810.

            (7)  Euroopan elintarviketurvallisuusviranomainen (EFSA), 2019. Updated statement on the available outcomes of the human health assessment in the context of the pesticides peer review of the active substance chlorpyrifos-methyl. EFSA Journal 2019, 17(11):5908, s. 21. https://doi.org/10.2903/ j.efsa.2019.5908.

            (8)  Euroopan parlamentin ja neuvoston asetus (EY) N:o 1272/2008, annettu 16 päivänä joulukuuta 2008, aineiden ja seosten luokituksesta, merkinnöistä ja pakkaamisesta sekä direktiivien 67/548/ETY ja 1999/45/EY muuttamisesta ja kumoamisesta ja asetuksen (EY) N:o 1907/2006 muuttamisesta (EUVL L 353, 31.12.2008, s. 1).

            (9)  Komission täytäntöönpanoasetus (EU) 2018/1796, annettu 20 päivänä marraskuuta 2018, täytäntöönpanoasetuksen (EU) N:o 540/2011 muuttamisesta siltä osin kuin on kyse tehoaineiden amidosulfuroni, bifenoksi, klooripyrifossi, klooripyrifossimetyyli, klofentetsiini, dikamba, difenokonatsoli, diflubentsuroni, diflufenikaani, dimoksistrobiini, fenoksaproppi-P, fenpropidiini, lenasiili, mankotsebi, mekoproppi-P, metirami, nikosulfuroni, oksamyyli, pikloraami, pyraklostrobiini, pyriproksifeeni ja tritosulfuroni hyväksynnän voimassaoloajan pidentämisestä (EUVL L 294, 21.11.2018, s. 15).


title: Komission täytäntöönpanoasetus (EU) 2020/18, annettu 10 päivänä tammikuuta 2020, tehoaineen klooripyrifossi hyväksynnän uusimatta jättämisestä kasvinsuojeluaineiden markkinoille saattamisesta annetun Euroopan parlamentin ja neuvoston asetuksen (EY) N:o 1107/2009 mukaisesti ja komission täytäntöönpanoasetuksen (EU) N:o 540/2011 liitteen muuttamisesta (ETA:n kannalta merkityksellinen teksti)

text:
                  13.1.2020

                  FI

                  Euroopan unionin virallinen lehti

                  L 7/14

         KOMISSION TÄYTÄNTÖÖNPANOASETUS (EU) 2020/18,
         annettu 10 päivänä tammikuuta 2020,
         tehoaineen klooripyrifossi hyväksynnän uusimatta jättämisestä kasvinsuojeluaineiden markkinoille saattamisesta annetun Euroopan parlamentin ja neuvoston asetuksen (EY) N:o 1107/2009 mukaisesti ja komission täytäntöönpanoasetuksen (EU) N:o 540/2011 liitteen muuttamisesta
         (ETA:n kannalta merkityksellinen teksti)
         EUROOPAN KOMISSIO, joka
         ottaa huomioon Euroopan unionin toiminnasta tehdyn sopimuksen,
         ottaa huomioon kasvinsuojeluaineiden markkinoille saattamisesta sekä neuvoston direktiivien 79/117/ETY ja 91/414/ETY kumoamisesta 21 päivänä lokakuuta 2009 annetun Euroopan parlamentin ja neuvoston asetuksen (EY) N:o 1107/2009 (1) ja erityisesti sen 20 artiklan 1 kohdan ja 78 artiklan 2 kohdan,
         sekä katsoo seuraavaa:

                     (1)

                     Komission direktiivillä 2005/72/EY (2) sisällytettiin klooripyrifossi tehoaineena neuvoston direktiivin 91/414/ETY (3) liitteeseen I.

                     (2)

                     Direktiivin 91/414/ETY liitteessä I olevia tehoaineita pidetään asetuksen (EY) N:o 1107/2009 mukaisesti hyväksyttyinä, ja ne luetellaan komission täytäntöönpanoasetuksen (EU) N:o 540/2011 (4) liitteessä olevassa A osassa.

                     (3)

                     Tehoaineen klooripyrifossi hyväksyntä, sellaisena kuin se on esitettynä täytäntöönpanoasetuksen (EU) N:o 540/2011 liitteessä olevassa A osassa, päättyy 31 päivänä tammikuuta 2020.

                     (4)

                     Hakemukset tehoaineen klooripyrifossi hyväksynnän uusimiseksi jätettiin komission täytäntöönpanoasetuksen (EU) N:o 844/2012 (5) 1 artiklan mukaisesti kyseisessä artiklassa säädetyssä määräajassa.

                     (5)

                     Hakijat ovat toimittaneet täytäntöönpanoasetuksen (EU) N:o 844/2012 6 artiklassa vaaditut täydentävät asiakirja-aineistot. Esittelevä jäsenvaltio totesi hakemukset täydellisiksi.

                     (6)

                     Esittelevä jäsenvaltio laati rinnakkaisesittelijänä toimivaa jäsenvaltiota kuullen uusimista koskevan arviointikertomuksen ja toimitti sen Euroopan elintarviketurvallisuusviranomaiselle, jäljempänä ’elintarviketurvallisuusviranomainen’, ja komissiolle 3 päivänä heinäkuuta 2017.

                     (7)

                     Elintarviketurvallisuusviranomainen asetti täydentävän asiakirja-aineiston tiivistelmän julkisesti saataville. Lisäksi elintarviketurvallisuusviranomainen lähetti uusimista koskevan arviointikertomuksen hakijoille ja jäsenvaltioille kommentoitavaksi sekä järjesti siitä julkisen kuulemisen. Elintarviketurvallisuusviranomainen toimitti saamansa huomautukset edelleen komissiolle.

                     (8)

                     Elintarviketurvallisuusviranomainen pyysi 4 päivänä heinäkuuta 2018 hakijoita toimittamaan lisätietoja jäsenvaltioille, komissiolle ja elintarviketurvallisuusviranomaiselle. Esittelevän jäsenvaltion näistä lisätiedoista tekemä arviointi toimitettiin elintarviketurvallisuusviranomaiselle päivitetyn uusimista koskevan arviointikertomuksen muodossa.

                     (9)

                     Elintarviketurvallisuusviranomainen järjesti huhtikuussa 2019 asiantuntijakeskustelun tietyistä seikoista, jotka liittyvät ihmisten terveydelle aiheutuvien riskien arviointiin. Koska keskustelussa tuotiin esiin genotoksisuutta ja kehitykseen liittyvää neurotoksisuutta koskevia huolenaiheita, komissio lähetti 1 päivänä heinäkuuta 2019 elintarviketurvallisuusviranomaiselle toimeksiannon, jossa se pyysi lausuntoa käytettävissä olevista ihmisten terveyden arvioinnin tuloksista ja arviota siitä, voidaanko tehoaineen olettaa täyttävän asetuksen N:o 1107/2009 4 artiklassa vahvistetut ihmisten terveyteen sovellettavat hyväksymiskriteerit.

                     (10)

                     Elintarviketurvallisuusviranomainen lähetti lausuntonsa (6) komissiolle 31 päivänä heinäkuuta 2019. Elintarviketurvallisuusviranomainen vahvisti lausunnossaan, että sen ihmisten terveyden arvioinnista saamat tulokset osoittavat, että on olemassa kriittisiä ongelma-alueita. Saatavilla olevan tiedon perusteella ei voida sulkea pois mahdollisuutta, että klooripyrifossilla on genotoksinen potentiaali, koska positiivisia tuloksia saatiin useissa in vitro- ja in vivo -tutkimuksissa. Sen vuoksi ei ole mahdollista vahvistaa terveyteen perustuvia viitearvoja klooripyrifossille eikä tehdä asianmukaisia kuluttajiin ja muuhun kuin ravintoon liittyviä riskinarviointeja. Lisäksi kehitykseen liittyvän neurotoksisuuden (DNT) vaikutuksia tarkkailtiin saatavilla olevassa tutkimuksessa, joka koski rottien kehitykseen liittyvää neurotoksisuutta. On olemassa epidemiologista näyttöä siitä, että klooripyrifossille ja/tai klooripyrifossimetyylille altistuminen kehityksen aikana on yhteydessä lasten neurologisiin kehityshäiriöihin. Sitä paitsi tässä yhteydessä viitataan siihen, että vertaisarvioinnin asiantuntijat katsoivat aiheelliseksi luokitella klooripyrifossin kategoriaan 1B kuuluvaksi lisääntymiselle haitalliseksi aineeksi Euroopan parlamentin ja neuvoston asetuksessa (EY) N:o 1272/2008 (7) vahvistettujen kriteerien mukaisesti.

                     (11)

                     Komissio pyysi hakijoita toimittamaan elintarviketurvallisuusviranomaisen lausuntoa koskevat huomautuksensa. Komissio kehotti myös täytäntöönpanoasetuksen (EU) N:o 844/2012 14 artiklan 1 kohdan kolmannen alakohdan mukaisesti hakijoita toimittamaan huomatuksensa uusimista koskevan kertomuksen luonnoksesta. Hakijat toimittivat huomautuksensa, ja ne on tutkittu huolellisesti.

                     (12)

                     Hakijoiden esittämistä perusteluista huolimatta tehoainetta koskevia huolenaiheita ei voitu poistaa.

                     (13)

                     Näin ollen ei ole vahvistettu vähintään yhden kasvinsuojeluaineen yhden tai useamman edustavan käyttötarkoituksen osalta, että asetuksen (EY) N:o 1107/2009 4 artiklassa säädetyt hyväksymiskriteerit täyttyvät. Ympäristöriskien arvioinnilla – vaikka sitä ei ole saatettu päätökseen – ei voida muuttaa tätä päätelmää, koska ihmisten terveyteen kohdistuvia vaikutuksia koskevat hyväksymiskriteerit eivät täyty. Näin ollen kyseisen arvioinnin ei tulisi viivyttää lisää tehoaineen hyväksynnän uusimista koskevaa päätöksentekoa. Sen vuoksi on aiheellista olla uusimatta tehoaineen klooripyrifossi hyväksyntää kyseisen asetuksen 20 artiklan 1 kohdan b alakohdan mukaisesti.

                     (14)

                     Sen vuoksi täytäntöönpanoasetusta (EU) N:o 540/2011 olisi muutettava.

                     (15)

                     Jäsenvaltioille olisi annettava riittävästi aikaa klooripyrifossia sisältävien kasvinsuojeluaineiden lupien peruuttamiseen.

                     (16)

                     Jos jäsenvaltiot myöntävät klooripyrifossia sisältävien kasvinsuojeluaineiden osalta siirtymäajan asetuksen (EY) N:o 1107/2009 46 artiklan mukaisesti, kyseisen siirtymäajan olisi päätyttävä viimeistään kolmen kuukauden kuluttua tämän asetuksen voimaantulosta.

                     (17)

                     Klooripyrifossin hyväksynnän voimassaoloaikaa pidennettiin 31 päivään tammikuuta 2020 komission täytäntöönpanoasetuksella (EU) 2018/1796 (8), jotta uusimismenettely voitaisiin saattaa päätökseen ennen kuin kyseisen aineen hyväksynnän voimassaolo päättyy. Koska hyväksynnän uusimatta jättämisestä tehdään päätös ennen kyseisen pidennetyn voimassaolon päättymispäivää, tätä asetusta olisi sovellettava mahdollisimman pian.

                     (18)

                     Tämä asetus ei estä klooripyrifossin hyväksymistä koskevan uuden hakemuksen toimittamista asetuksen (EY) N:o 1107/2009 7 artiklan nojalla.

                     (19)

                     Tässä asetuksessa säädetyt toimenpiteet ovat pysyvän kasvi-, eläin-, elintarvike- ja rehukomitean lausunnon mukaiset,

               ON HYVÄKSYNYT TÄMÄN ASETUKSEN:

            1 artikla
            Tehoaineen hyväksynnän uusimatta jättäminen
            Tehoaineen klooripyrifossi hyväksyntää ei uusita.

            2 artikla
            Täytäntöönpanoasetuksen (EU) N:o 540/2011 muuttaminen
            Poistetaan täytäntöönpanoasetuksen (EU) N:o 540/2011 liitteessä olevasta A osasta klooripyrifossia koskeva rivi 111.

            3 artikla
            Siirtymätoimenpiteet
            Jäsenvaltioiden on peruutettava klooripyrifossia tehoaineena sisältävien kasvinsuojeluaineiden hyväksynnät viimeistään 16 päivänä helmikuuta 2020.

            4 artikla
            Siirtymäaika
            Jäsenvaltioiden asetuksen (EY) N:o 1107/2009 46 artiklan mukaisesti mahdollisesti myöntämän siirtymäajan on päätyttävä viimeistään 16 päivänä huhtikuuta 2020.

            5 artikla
            Voimaantulo
            Tämä asetus tulee voimaan kolmantena päivänä sen jälkeen, kun se on julkaistu Euroopan unionin virallisessa lehdessä.

            Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.
            Tehty Brysselissä 10 päivänä tammikuuta 2020.

                  Komission puolesta

                  Puheenjohtaja

               Ursula VON DER LEYEN

            (1)  EUVL L 309, 24.11.2009, s. 1.

            (2)  Komission direktiivi 2005/72/EY, annettu 21 päivänä lokakuuta 2005, neuvoston direktiivin 91/414/ETY muuttamisesta klooripyrifossin, klooripyrifossimetyylin, mankotsebin, manebin ja metiramin sisällyttämiseksi siihen tehoaineina (EUVL L 279, 22.10.2005, s. 63).

            (3)  Neuvoston direktiivi 91/414/ETY, annettu 15 päivänä heinäkuuta 1991, kasvinsuojeluaineiden markkinoille saattamisesta (EYVL L 230, 19.8.1991, s. 1).

            (4)  Komission täytäntöönpanoasetus (EU) N:o 540/2011, annettu 25 päivänä toukokuuta 2011, Euroopan parlamentin ja neuvoston asetuksen (EY) N:o 1107/2009 täytäntöönpanosta hyväksyttyjen tehoaineiden luettelon osalta (EUVL L 153, 11.6.2011, s. 1).

            (5)  Komission täytäntöönpanoasetus (EU) N:o 844/2012, annettu 18 päivänä syyskuuta 2012, säännösten vahvistamisesta tehoaineiden uusimismenettelyn täytäntöönpanemiseksi kasvinsuojeluaineiden markkinoille saattamisesta annetun Euroopan parlamentin ja neuvoston asetuksen (EY) N:o 1107/2009 mukaisesti (EUVL L 252, 19.9.2012, s. 26).

            (6)  EFSA (Euroopan elintarviketurvallisuusviranomainen), 2019. Statement on the available outcomes of the human health assessment in the context of the pesticides peer review of the active substance chlorpyrifos. EFSA Journal 2019, 17(5):5809. https://doi.org/10.2903/j.efsa.2019.5809

            (7)  Euroopan parlamentin ja neuvoston asetus (EY) N:o 1272/2008, annettu 16 päivänä joulukuuta 2008, aineiden ja seosten luokituksesta, merkinnöistä ja pakkaamisesta sekä direktiivien 67/548/ETY ja 1999/45/EY muuttamisesta ja kumoamisesta ja asetuksen (EY) N:o 1907/2006 muuttamisesta (EUVL L 353, 31.12.2008, s. 1).

            (8)  Komission täytäntöönpanoasetus (EU) 2018/1796, annettu 20 päivänä marraskuuta 2018, täytäntöönpanoasetuksen (EU) N:o 540/2011 muuttamisesta siltä osin kuin on kyse tehoaineiden amidosulfuroni, bifenoksi, klooripyrifossi, klooripyrifossimetyyli, klofentetsiini, dikamba, difenokonatsoli, diflubentsuroni, diflufenikaani, dimoksistrobiini, fenoksaproppi-P, fenpropidiini, lenasiili, mankotsebi, mekoproppi-P, metirami, nikosulfuroni, oksamyyli, pikloraami, pyraklostrobiini, pyriproksifeeni ja tritosulfuroni hyväksynnän voimassaoloajan pidentämisestä (EUVL L 294, 21.11.2018, s. 15).